Hier’s ek weer! | Klip in die bos
← Herrangskik van meubels
Ongebruikte woorde →
Hier’s ek weer!	Posted on Oktober 31, 2012	by klippie Hier’s ek weer
met my rooi rok voor jou deur.
Ek hoop julle sal my terugverwelkom na my lang afwesigheid. Maar enigeen van julle wat met ’n ou mens te doen het, sal weet dat mens nie lank vooruit kan beplan nie. Nes jy dink jy het oor ’n hekkie gespring, is daar ’n watersloot voor jou wat jy moet oor. So sukkel ek maar van een hindernis na die ander.
In die Bybel praat Paulus van ’n wedloop wat ons moet klaarmaak. Ek besef nou eers dat hoe ouer mens word, hoe meer van ’n hindernisresies word die lewe – ’n regte obstacle course. As die pyne in die bene beter is, is daar hospitalisasie vir een of ander siekte wat die dokters nie kan verklaar nie. Skaars is dit oor, of die arms word te styf om te gebruik.
Maar, soos my ma altyd gesê het, die genade van die Here het my uitgespaar en ek voel weer lus vir die lewe – pyne en al. Ek verlang selfs weer terug na my blog. In my aftyd het ek baie daaraan gedink, maar nie die krag gehad om te skryf nie. Nou moet julle net keer, ek is terug in al my glorie!
This entry was posted in Depressie, Dokters, Skete en pyne and tagged hospitaal, siektes, skryf. Bookmark the permalink.	← Herrangskik van meubels
8 Responses to Hier’s ek weer!
MaanKind sê:	Oktober 31, 2012 om 2:10 nm	WELKOM terug! Ek was so bekommerd oor jou!
Antwoord	klippie sê:	Oktober 31, 2012 om 2:50 nm	Dis lekker om terug te wees. Ek gaan sommer weer baie lekker aan julle almal se blogs lees.
Antwoord	Flenters sê:	Oktober 31, 2012 om 3:46 nm	Welkom terug. Ek het begin dink jy het gedros…..
Antwoord	klippie sê:	November 1, 2012 om 9:43 vm	So maklik raak julle nie van my ontslae nie!
Antwoord	seegogga sê:	Oktober 31, 2012 om 5:40 nm	Liewe Klippie, Welkom terug. Ek het jou gemis! Bly jy is beter!
Antwoord	klippie sê:	November 1, 2012 om 9:43 vm	Dankie. Ek voel weer vir ‘n slag lewenslustig, al het ons ses weke laas die son gesien.
Antwoord	Kobie sê:	November 1, 2012 om 7:52 nm	Welkom terug! Lekker skryf en hoop goeie gesondheid is al wat voorle
Antwoord	klippie sê:	November 5, 2012 om 10:26 vm	Baie dankie. Ek vat maar elke dag soos dit kom.